Kamu bisa jelasin ke aku soal Robert Fritz Graebner dalam bahasa jawa?

Robert Fritz Graebner (1877-1934) utawa Fritz Graebner ya iku antropolog saka Jerman. Wiwitané Graebner iku sarjana ngèlmu sujarah lan basa. Sawisé nggayuh gelar sarjana, nuli nyambut gawé dadi konserfator ing muséum Berlin. Graebner duwé idé kanggo nyusun barang-barang kabudayan ing lemari-lemari muséum. Graebner njajal cara panyusunan dumasar panggon-pangoon ning bumi kang ana padhané. Sakumpulan pangonan kang sarupa iku karan déning Graebner, Kulturkreis. Cara-cara klasifikasi unsur-unsur kabudayan sajroning Kulturkreis iku diandharaké ing buku kanthi sesirah Methode der Ethnologie ing taun 1911. Kulturkreis iki migunani supaya olèh gambaran panyebaran utawa difusi unsur-unsur kabudayan saka jaman mbiyèn. Klasifikasi Kulturkreis iki bakal ngrenkonstruksiké sujarah budaya manungsa. Sejatiné, cara iki ora gampang disusun, amarga akèh kang kudu dititèni saka èwuan unsur-unsur budaya ing sakabéh donya.